stanford-oval/wikipedia huggingface dataset:
בן ציון רוזנפלד
חיבוריו

מבוא לתלמוד הירושלמי, האוניברסיטה הפתוחה, במסגרת הסדרה: מבוא לתורה שבעל פה, תל אביב, 1991, 140 עמודים.
לוד וחכמיה בימי המשנה והתלמוד, יד בן- צבי: ירושלים 1997, 261 עמודים.
Markets and Marketing in Roman Palestine, In collaboration with J. Menirav, Brill: Leiden-Boston: Brill, 2005, 280 pp.
Torah Centers and Rabbinic Activity in Roman Palestine, 70-400 CE, Leiden-Boston: Brill 2011, 320 pp.
רבי יהושע בן לוי: תולדותיו ופעלו הציבורי, עבודת דוקטור, אוניברסיטת בר-אילן, תשמ"ב.
ערך והוציא לאור את הספר 'האשה וחינוכה' בשנת תש"מ, בהוצאת אולפנת אמנה כפר סבא.
ג'ו ביסרה

ג'וֹ אמרסון בִּיסרַה בסטוס (בספרדית: Joe Émerson Bizera Bastos; נולד ב-17 במאי 1980) הוא כדורגלן עבר אורוגוואי ששיחק בעמדת הבלם.
קריירת מועדונים

בשנת 1999 החל ביסרה את קריירת המשחק שלו באורוגוואי בקבוצת פניארול מעיר הבירה מונטווידאו, שם שיחק עד 2005, עת עבר לשחק בקליארי האיטלקית. בינואר 2008 הגיע לראשונה לישראל, והושאל למכבי תל אביב עד לתום העונה. בעונת 2008/2009 עבר לשחק בפאוק סלוניקי היוונית, ולאחר מכן שיחק גם באלבסטה הספרדית.
בקיץ 2010 חזר לישראל, ושיחק עונה אחת במכבי פתח תקווה, ולאחר מכן חזר לאורוגוואי. בשנת 2012 עבר לקבוצת ליברטד מפרגוואי, ובינואר 2013 עבר לקבוצת אטלנטה ממקסיקו. באוגוסט 2013 חזר לאורוגוואי, וחתם בקבוצה בה החל את הקריירה, פניארול, ממנה שוחרר בקיץ 2015. לאחר מכן שיחק בוייה טרסה ובליברפול מונטווידאו, ובסוף שנת 2016 פרש ממשחק פעיל.
קריירה בינלאומית

לביסרה 24 הופעות בנבחרת אורוגוואי ושער אחד. הוא נכלל בהרכב הנבחרת בטורנירי הקופה אמריקה ב-2001 וב-2004, וכן היה בסגל הנבחרת למונדיאל 2002. בשנת 2004 פרש מהנבחרת.
לוד (סרט)

| --- | --- |

 בימוי:  רמי יונס, שרה אמה פרידלנד
 תסריט:  רמי יונס, שרה אמה פרידלנד, אייס סלמאן
 הקרנת בכורה:  אוגוסט 2023
 משך הקרנה:  78 דקות
 שפת הסרט:  ערבית
 סוגה:  סרט תיעודי
 דף הסרט ב־IMDb
לוד (באנגלית: Lyd, בערבית: اللد) הוא סרט תיעודי-בדיוני משנת 2023 המציג את הנרטיב הפלסטיני על העיר לוד. התסריט נכתב על ידי רמי יונס, שרה אמה פרידלנד ואייס סלמאן, ובוים בידי יונס ופרידלנד. עם מפיקיו נמנה רוג'ר ווטרס. הסרט כולל קטעים תיעודיים על תולדות לוד הערבית ובפרט כיבושה במלחמת העצמאות, וקטעי אנימציה בדיוניים על עתידה אלמלא כיבוש זה. יוצרי הסרט מתארים אותו כסרט על "עיר שפעם חיברה את פלסטין אל העולם, מה שהיא הייתה, מה שהיא עכשיו, ומה שהיא יכלה להיות".
הקרנת הסרט > בירדן

הסרט הוקרן בהקרנת בכורה בפסטיבל הסרטים הבינלאומי בעמאן, שנערך באוגוסט 2023, וזכה בו בפרס הסרט התיעודי הארוך הטוב ביותר.
הקרנת הסרט > בישראל

הסרט הוקרן בישראל לראשונה במועדון חד"ש בלוד ב-19 בספטמבר 2024. תיאטרון אלסראיא ביפו תכנן להקרין את הסרט בחודש אוקטובר, אך משטרת ישראל אסרה את הקרנתו, בנימוק שהסרט לא קיבל את אישור המועצה לביקורת סרטים ומחזות, כנדרש בפקודת סרטי הראינוע. פעולת המשטרה נעשתה בעקבות פנייה של שר התרבות, מיקי זוהר, למפכ"ל המשטרה, רב-ניצב דניאל לוי, שבה הביע חשש "שהקרנתו בישראל במציאות המורכבת בה אנו נמצאים, בתקופת המלחמה ובמצב הרגיש בו אזרחי ישראל נתונים, יהודים וערבים כאחד - בעיר מעורבת בה קיים דו קיום רגיש העלול להיסדק להביא להתססה וליצירת מתח בערים המעורבות". בנוסף פרסם השר זוהר הודעה שבה אמר:
הערות שוליים

↑  יהלי (יעל) מרום, רוג'ר ווטרס מצטרף להפקת סרט חדש על ההיסטוריה של לוד, באתר "שיחה מקומית", 14 בדצמבר 2017
↑  LYD Packs Theaters and Wins in Amman, LYD, ‏4 בספטמבר 2023
↑   שיתוף בוואטסאפ, צנזור הסרט "לוד" הוא עוד מקרה שבו הממשלה מנסה להטיל מורא, באתר הארץ, 13 באוקטובר 2024
1 2  טליה בנון צור ויהושע (ג'וש) בריינר, בעקבות פניית השר מיקי זוהר: המשטרה אסרה על הקרנת הסרט "לוד", באתר הארץ, 10 באוקטובר 2024
↑  הנידון: בחינת השלכות צפויות להקרנת הסרט לוד בתיאטרון אלסראיא ביפו, מכתבו של השר זוהר למפכ"ל לוי, 10 באוקטובר 2024
גרף (תרשים)

תרשים (גרף) של מהירותו של עצם כנגד הזמן בו היה בתנועה, על פי שש מדידות מהירות, שנעשו בעת התנועה.
גְּרָף הוא תרשים דו-ממדי המשמש להדמיית יחסי נתונים ולהשוואת נתונים זה עם זה ביחס ליחידות מידה. ההשוואה ליחידות המידה מתאפשרת באמצעות השוואת השרטוט שעל הגרף, לציר או לצירי הגרף. השוואה בין נתונים מתאפשרת בעזרת שרטוטים על הגרף, שמיצגים כל אחד מהם, זה לצד זה.
הגרף מקל, משפר ומזרז את קליטת המידע בידי האדם. בפרט מאפשר הגרף זיהוי מהיר של קשר בין הנתונים, של מגמת התפתחות הנתונים ושל חריגות ממגמה זו.
מערכת הצירים

בדרך כלל מצוירים הגרפים במערכת צירים דו-ממדית, ובגרפים עתירי נתונים משמשת מערכת צירים תלת-ממדית. במרבית המקרים נחוץ ומוצג רק הרבע הימני העליון של מערכת הצירים, כלומר הרבע שבו המשתנה והפונקציה חיוביים. הציר האופקי הוא המשתנה (למשל הזמן), והציר האנכי הוא הפונקציה של משתנה זה.
כאשר בגרף שתי פונקציות שאינן נמדדות באותה יחידת מידה, ניתן להשתמש בשני צירים אנכיים, אחד בצד שמאל של הגרף והשני בימינו, ובכל אחד מהצירים לציין יחידת מידה אחרת. דוגמה: גרף המתאר את השתנות מכירת השמן והקמח במהלך השנה. הציר האופקי מייצג את חודשי השנה, הציר האנכי השמאלי מציין את כמות השמן (בליטרים) והציר האנכי הימני מציין את כמות הקמח (בק"ג). שרטוט שתי הפונקציות בגרף אחד מאפשרת להציג את הקשר בין מגמות המכירה של שני המוצרים.
בדרך כלל מוצג גרף בסקלה ליניארית, כלומר הציר האנכי גדל בצורה ליניארית. כאשר הפונקציה גדלה בצורה תלולה, למשל בניסיון להציג את עליית המדד בישראל בעשור 1975–1985, עלול להיווצר צורך בסקאלה לוגריתמית. גרף ישר בסקלה לוגריתמית פירושו גידול של הנתונים בטור גאומטרי. מידע המוצג בסקלה לוגריתמית הוא המידע על גודלן של רעידות אדמה, המוצג כדרגה בסולם מגניטודה לפי מומנט. סולם זה מציג את גודלן של רעידות אדמה בסקלה לוגריתמית (לפי בסיס 10), כלומר עוצמתה של רעידת אדמה שדרגתה 7 בסולם מגניטודה לפי מומנט גדולה פי 10 מזו של רעידת אדמה שדרגתה 6. ברור הצורך בסקלה לוגריתמית במקרה זה, שהרי עוצמתה של רעידת האדמה החזקה ביותר שנמדדה (9.5 בסולם מגניטודה לפי מומנט) גדולה פי 1,600,000,000 מזו של הרעידה החלשה ביותר שניתן למדוד.
סוגי גרפים

ישנם סוגים שונים ורבים של גרפים. דוגמאות נפוצות:
גרף עמודות - גרף המתאר את החלוקה הפנימית בתוך נתון מסוים, כלומר הוא מציג שכיחויות. לגרף זה יש רק ציר אחד ושמותיהם של פרטי המידע מופיע במאונך לציר זה.
דיאגרמת עוגה - גרף המראה את היחס בין החלקים לבין השלם ובינם לבין עצמם, כלומר את התפלגות השלם לחלקים היחסיים. לגרף זה אין צירים ופריטי המידע שבו מושווים זה לזה כמו גם כל אחד לכלל הפריטים בו-זמנית, בהשוואת שטח הגזרה שכל אחד מהם תופס אל שטח כלל המעגל שיוצרים כלל הפריטים.
גרף רציף - גרף זה מתאר רצף וקשר בין מספר משתנים. לגרף זה יש שני צירים ואם משורטטים עליו שני פריטי מידע שונים להשוואה, אז יש לו גם מקרא, שמסביר איזה מפרטי המידע משורטט באיזה אופן. כל קו במשטח הגרף מייצג פריט מידע וכל מדידה מיוצגת כנקודה מודגשת על כל קו. הקטעים שבין הנקודות מיצגים את הכמות המשוערת של הפריט, במרווח שבין המדידות.
גרף נרות יפניים - גרף המשמש בניתוח טכני. מקרה פרטי של גרף רציף, שבו המדידות מיוצגות באופן משוכלל יותר מאשר נקודות על הקו.
היסטוגרמה
דיאגרמת עמודות
דיאגרמת עוגה
תרשים קו
תרשים ציר זמן
דיאגרמת שטח
רוברטו באוטיסטה אגוט

| --- | --- |

 לידה:  14 באפריל 1988 (בן 36) קאסטיון דה לה פלאנה, ספרד
 מדינה:  ספרד ספרד
 מקום מגורים:  קאסטיון דה לה פלאנה, ספרד
 מספר צאצאים:  1 
 גובה:  1.83 מטרים
 יד חובטת:  ימין
 פעילות כמקצוען:  2005–הווה (כ־20 שנה)
 סה"כ פרסים שצבר:  18,783,027 דולר אמריקאי 
 יחידים
 מאזן קריירה:  353–212 (62.5%)
 דירוג שיא:  9 (4 בנובמבר 2019)
 זכיות בטורנירים:  10
 זוגות
 מאזן קריירה:  21–42 (33.3%)
 דירוג שיא:  169 (3 במרץ 2014)
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (2019)
 אליפות צרפת הפתוחה:  סיבוב רביעי (2016, 2017)
 וימבלדון:  חצי גמר (2019)
 אליפות ארצות הברית הפתוחה:  סיבוב רביעי (2014, 2015)
 
רוברטו באוטיסטה אגוט (בספרדית: Roberto Bautista Agut; נולד ב-14 באפריל 1988) הוא טניסאי ספרדי. הוא מדורג במקום ה-18 בעולם נכון לינואר 2022, ובשיאו דורג במקום ה-9 בעולם, ב-4 בנובמבר 2019.
קריירה > ג'וניורס

כג'וניור, רשם באוטיסטה אגוט מאזן חיובי של ניצחונות/הפסדים ביחידים, 41–13, והגיע עד למקום ה-47 בדירוג העולמי לנוער ביולי 2006.
קריירה > 2009–2012

בשנת 2009, הוא העפיל לטורניר ה-ATP 500 בוולנסיה, שם הפסיד לאלברט מונטניס בסיבוב הראשון.
הוא העפיל להופעה הראשונה שלו בגראנד סלאם באליפות אוסטרליה הפתוחה 2012. הוא הפסיד בסיבוב הראשון לריקרדו מלו ב-3 מערכות. ב-13 באוגוסט 2012, באוטיסטה אגוט פרץ לטופ 100 לראשונה לאחר הופעות חזקות בטורנירי צ'לנג'ר. הוא הגיע לרבע הגמר הראשון שלו ברמת ה-ATP בסנט פטרסבורג מאוחר יותר באותה שנה, והפסיד לפאביו פוניני.
קריירה > 2013

בטורניר הראשון שלו ב-2013, בצ'נאי, הגיע באוטיסטה אגוט לגמר ה-ATP הראשון שלו בקריירה. באוטיסטה אגוט ניצח את המדורג 6 בעולם, תומאש ברדיך ברבע הגמר בשלוש מערכות והתמודד בגמר עם המדורג 9 בעולם, ינקו טיפסרביץ', לו הפסיד אף על פי שניצח במערכה הראשונה.
לאחר מכן באוטיסטה אגוט המשיך עם טורניר הגראנד סלאם הטוב ביותר בקריירה שלו באליפות אוסטרליה הפתוחה 2013. לאחר שניצח את פאביו פוניני בסיבוב ראשון בחמש מערכות, הוא הודח בידי יורגן מלצר בסיבוב השני.
ברולאן גארוס של אותה שנה הוא הגיע לסיבוב השלישי, לאחר שלא הצליח אפילו להעפיל באירוע המרכזי שלוש פעמים ברציפות. הריצה שלו הסתיימה בהפסד לג'רמי שרדי המקומי.
בווימבלדון, הוא המשיך להופיע בסיבוב השני לאחר שניצח בסיבוב הראשון את הרוסי טיימוראז גבשווילי. עם זאת, הוא הפסיד לאליל ילדותו דויד פרר בסיבוב השני, בארבע מערכות.
ב-15 ביולי באוטיסטה אגוט דורג ב-50 הראשונים בעולם בפעם הראשונה.
באליפות ארצות הברית הפתוחה, הוא השיג סיום נוסף בסיבוב השני. לאחר שניצח את תומאז בלוצ'י בסיבוב הראשון, הוא התמודד עם פרר בשני, שם באוטיסטה אגוט הפסיד בארבע מערכות.
באוטיסטה אגוט סיים את שנת 2013 במקום ה-58.
קריירה > 2014

הקמפיין שלו ב-2014 החל באוקלנד, שם הגיע לחצי הגמר של אליפות הייניקן הפתוחה. הוא הפסיד למדורג השלישי ולאלוף בסופו של דבר ג'ון איזנר לאחר שניצח במערכה הראשונה.
באוטיסטה אגוט פתח באליפות אוסטרליה עם ניצחון בסיבוב הראשון על טים סמיצ'ק. בסיבוב, הוא ניצח את חואן מרטין דל פוטרו המדורג 5 בעולם בחמש מערכות, ניצחון ראשון מול שחקן עשרת הגדולים.
ההופעות המפתיעות הללו זיכו אותו במקום בנבחרת ספרד במפגש שלהם עם גרמניה בגביע דייוויס. באוטיסטה אגוט הפסיד את שני המשחקים שלו לפיליפ קולשרייבר ודניאל ברנדס, וגרמניה ניצחה את ההתמודדות 4–1.
במאי השתתף באוטיסטה אגוט באליפות מדריד הפתוחה. הוא הגיע לחצי גמר הטורניר לאחר שניצח את שחקני הטופ-10 לשעבר, טומי רוברדו, פרננדו ורדאסקו וסנטיאגו ג'יראלדו בדרך לשלב זה. בחצי הגמר באוטיסטה אגוט הובס על ידי המדורג 1 בעולם, רפאל נדאל.
לאחר מכן השתתף באוטיסטה אגוט באליפות צרפת הפתוחה. זה היה טורניר הגראנד סלאם הראשון שלו שבו הוא היה אחד מ-32 השחקנים המובילים, במקום ה-27. באוטיסטה אגוט ניצח את פאולו לורנצי, ואת בנואה פאר הצרפתי, אבל הוא לא הצליח לנצח את המדורג 6 בעולם, תומאש ברדיך, וסיים את הטורניר שלו בסיבוב השלישי לאחר הפסד בארבע מערכות.
כהכנה לווימבלדון, הוא שיחק בטופשלף אופן, טורניר מגרשי דשא בדן בוס, בתור המדורג השלישי. באוטיסטה אגוט זכה שם בתואר ה-ATP הראשון שלו, כשניצח את בנג'מין בקר בגמר בשלוש מערכות.
לאחר מכן שיחק באליפות וימבלדון. לאחר שניצח את סטיב ג'ונסון ויאן הרניץ', הריצה שלו הסתיימה בידיו של האלוף המכהן אנדי מארי בסיבוב השלישי.
הוא חזר לשחק במגרשי חימר בתור המדורג השלישי באליפות שטוטגרט הפתוחה. בחצי הגמר, באוטיסטה אגוט רשם מהפך, כשגבר על האלוף פאביו פוניני בפעם השנייה בקריירה.  הוא שיחק נגד לוקאש רוסול בגמר טורניר ה-ATP המקצועני השלישי שלו. באוטיסטה אגוט ניצח בשלוש מערכות, וזכה בתואר השני שלו ב-ATP 250.
באליפות ארצות הברית הפתוחה, באוטיסטה אגוט הגיע לסיבוב הרביעי, לאחר שניצחה את אנדריאס היידר-מורר, טים סמיצ'ק ואדריאן מנרינו בדרך להתמודדות עם המדורג 2, רוג'ר פדרר, והפסד ב-3 מערכות.  זה היה הקמפיין הטוב ביותר שלו אי פעם ב-US Open והוא השווה את תוצאת הגראנד סלאם הטובה ביותר שלו בקריירה (אוסטרליה 2014).
לאחר העונה המצוינת שלו, באוטיסטה אגוט זכה בפרס השחקן המשתפר של ה-ATP.
בתום העונה הטובה בקריירה שלו עד כה, הוא סיים את 2014 עם דירוג יחידים במקום ה-15 בעולם, ובדירוג הזוגות במקום ה-255.
קריירה > 2015

באוטיסטה אגוט היה המדורג ה-20 בווימבלדון, ועלה לסיבוב הרביעי כדי להתמודד עם אלוף וימבלדון שבע פעמים והמדורג השני בטורניר, רוג'ר פדרר, לאחר ניצחונות על רובן במלמנס, בנואה פאר וניקולוז באסילאשווילי. באוטיסטה אגוט הפסיד לשווייצרי ב-3 מערכות.
ביולי, הוא שיחק בתור המדורג השני באליפות קרואטיה הפתוחה ועלה לחצי הגמר שם הפסיד לז'ואאו סוזה.
בספטמבר, באוטיסטה אגוט היה המדורג ה-23 באליפות ארצות הברית הפתוחה. לאחר ניצחונות על פייר-הוגס הרברט, פבלו קרניו בוסטה ודויד גופן, הוא הגיע לסיבוב הרביעי של טורניר גדולה בפעם השנייה ברציפות. הוא שיחק המדורג ראשון בעולם, נובאק ג'וקוביץ', והפסיד בארבע מערכות.
לאחר מכן הוא שיחק באליפות סנקט פטרבורג הפתוחה שם היה המדורג הרביעי. הוא הפסיד בחצי הגמר למדורג השני מילוש ראוניץ'.
הוא היה המדורג השני בגביע הקרמלין, ובשחזור גמר השנה הקודמת, באוטיסטה אגוט הפסיד למרין צ'יליץ' באותה תוצאה (4–6, 4–6).
בסוף 2015 הוא סיים מחוץ ל-20 הראשונים במקום ה-25.
קריירה > 2016

באליפות אוסטרליה הפתוחה דורג באוטיסטה אגוט במקום ה-24. לאחר שניצח את מרטין קליז'אן ודושאן לאיוביץ', הוא ניצח את המדורג 12, מרין צ'יליץ' בסיבוב השלישי. הוא הרוויח את הניצחון הראשון שלו אי פעם על צ'יליץ' בשלוש מערכות ועלה לשמינית הגמר נגד טומאש ברדיך, המדורג 6. באוטיסטה אגוט הפסיד לברדיך בחמש מערכות ופספס הזדמנות לעלות לראשונה בקריירה לרבע גמר גראנד סלאם.
הטורניר הראשון שלו אחרי אליפות אוסטרליה הפתוחה היה גארנטי קוזה סופיה הפתוחה בבולגריה. באוטיסטה אגוט היה המדורג הראשון והגיע עד לגמר בו פגש את המדורג השני הסרבי ויקטור טרויצקי. הוא ניצח במשחק והפך לאלוף הראשון של התחרות. זה היה התואר הרביעי שלו בקריירה והשני ב-2016.
במאי, באוטיסטה אגוט שיחק במייג'ור השני של השנה בתור המדורג ה-14 באליפות צרפת הפתוחה. הוא הגיע לסיבוב הרביעי של הטורניר לאחר שניצח את דמיטרי טורסונוב, פול-אנרי מתייה ובורנה מאלניה את המסע שלו למקום ברבע גמר גראנד סלאם סיים שוב שחקן טופ-10, הפעם המדורג ראשון בעולם, נובאק ג'וקוביץ'. תוצאה זו הייתה התוצאה הטובה ביותר שלו באליפות צרפת הפתוחה ומשתווה לשיא הגראנד סלאם שלו.
בתחילת אוגוסט, באוטיסטה אגוט הייתה נציגה של ספרד במשחקים האולימפיים בריו דה ז'ניירו 2016. הוא עלה לרבע הגמר בריו לאחר שניצח בסיבובים המוקדמים את אנדריי קוזנצוב, פאולו לורנצי וז'יל מולר. המסע שלו למדליה אולימפית הסתיים לאחר הפסד למדליסט הכסף הארגנטינאי חואן מרטין דל פוטרו.
מאוחר יותר באותו חודש, באוטיסטה אגוט הגיע לגמר אליפות ווינסטון-סיילם הפתוחה בה הפסיד לבן ארצו פבלו קרניו בוסטה בשלוש מערכות.
בתחרות המאסטרס 1000 הלפני אחרונה של השנה, השאנגחאי מאסטרס, באוטיסטה אגוט הגיע לגמר המאסטרס-1000 הראשון שלו, כשניצח את ברנרד טומיץ' (שנאלץ לפרוש בגלל כאבי בטן ), טיילור פריץ, ויקטור טרויצקי, ז'ו-וילפריד צונגה, והאלוף המכהן והמדורג ראשון, נובאק ג'וקוביץ'. זו הייתה הפעם הראשונה בקריירה שלו שניצח את ג'וקוביץ' והפעם הראשונה שניצח שחקן מספר 1 בעולם. בגמר הוא הפסיד לאנדי מארי בשתי מערכות.
באוטיסטה אגוט סיים את שנת 2016 במקום ה-14 בעולם.
קריירה > 2017

באוטיסטה אגוט החל את עונת 2017 בטורניר צ'נאי, שם הגיע עד לגמר. באוטיסטה אגוט ניצח בגמר את דנייל מדבדב בשלוש מערכות וזכה בתואר החמישי שלו בקריירה.
באליפות וימבלדון, באוטיסטה אגוט היה המדורג ה-18. הוא המשיך וניצח את אנדריאס היידר-מורר, ואת פיטר גוג'ובצ'יק, בדרך למפגש סיבוב שלישי עם המדורג התשיעי, קיי נישיקורי. באוטיסטה אגוט הפתיע את נישיקורי בפעם הראשונה וניצח שחקן מהעשירייה הראשונה בעולם בפעם השביעית. עם זאת, הוא לא הצליח לשחזר את ההצלחה בסיבוב הבא, לאחר שנכנע למרין צ'יליץ' בסיבוב הרביעי.
בגביע רוג'רס, באוטיסטה אגוט הפגין את הביצועים הטובים ביותר שלו בסבב המאסטרס. לאחר שניצח בשני המשחקים הראשונים שלו, הוא ניצח את גאל מונפיס בסיבוב השלישי. לאחר שהפסיד במערכה הראשונה, באוטיסטה אגוט הצליח להשיג ניצחון מפתיע, הראשון שלו על הצרפתי, בשלוש מערכות צמודות. עם זאת, אז הוא לא הצליח לשבור את הבצורת שלו מול רוג'ר פדרר ברבע הגמר והודח מהטורניר.
כמה שבועות לאחר מכן, באוטיסטה אגוט השתתף באליפות ווינסטון-סיילם הפתוחה. הוא ניצח בכל המשחקים שלו בלי להפסיד מערכה אחת, וזכה בתואר ה-250 השני שלו בשנה, והשישי בקריירה שלו.
באוטיסטה אגוט סיים את השנה במקום ה-20 בעולם.
קריירה > 2018

באוקלנד, הוא הגיע להופעת הגמר ה-13 שלו ב-ATP. בגמר, באוטיסטה אגוט ניצח את המדורג השני, חואן מרטין דל פוטרו, שעדיין לא שמט מערכה בטורניר. הוא המשיך וניצח את יריבו בשלוש מערכות, זכה בתואר השני שלו באוקלנד, וקטע רצף של שלושה הפסדים לארגנטינאי.
באוטיסטה אגוט הפסיד בסיבוב הראשון באליפות אוסטרליה הפתוחה, ורצף עשר ההופעות שלו בסיבוב השלישי ברציפות במייג'ור הגיע לסיומו. זה גם היה ההפסד הראשון שלו בסיבוב הפתיחה של מייג'ור מאז סיום עונת 2012, אחרי 20 תחרויות מייג'ור רצופות בהן ניצח את משחק הפתיחה שלו.
במרץ, הוא זכה בתואר הגדול ביותר שלו עד כה בטורניר ה-ATP 500 בדובאי, איבד רק מערכה אחת בדרך וניצח בגמר את לוקאס פוי. באוטיסטה אגוט הפך גם לשחקן הראשון מחוץ לעשירייה הראשונה שזכה באירוע מאז פבריס סנטורו ב-2002.
הוא סיים את השנה במקום ה-24 בעולם.
קריירה > 2019

באוטיסטה אגוט פתח את העונה שלו בתור המדורג השביעי באליפות קטאר הפתוחה. הוא ניצח את מתאו ברטיני, גיירמו גרסיה לופז ואת אלוף המייג'ור שלוש פעמים סטאן ואוורינקה לפני שפגש בחצי הגמר את נובאק ג'וקוביץ', המדורג ראשון בעולם, אותו ניצח בשלוש מערכות צמודות. בגמר הוא גבר על תומאש ברדיך הוותיק וזכה בתואר.
באליפות אוסטרליה הפתוחה, הוא התמודד לראשונה עם המדורג ראשון בעולם לשעבר ו-5 פעמים פיינליסט באוסטרליה, אנדי מארי, וניצח אותו בחמש מערכות מפרכות. בסיבוב השני, באוטיסטה אגוט ניצח את ג'ון מילמן בעוד משחק צמוד של חמש מערכות. בסיבוב השלישי הוא גבר על המדורג עשירי קארן חצ'אנוב בשלוש מערכות כדי להגיע לסיבוב הרביעי של אירוע גראנד סלאם בפעם העשירית בקריירה שלו. הוא הגיע לרבע גמר הגראנד סלאם הראשון שלו, לאחר שניצח את המדורג השישי מארין צ'יליץ', בחמש מערכות.  ברבע הגמר, הוא הפסיד לסטפנוס ציציפס המדורג 14,  שניצח בסיבוב הקודם את האלוף המכהן רוג'ר פדרר, בארבע מערכות. עם ההופעה הזו, הוא צבר מספיק נקודות כדי להיכנס שוב ל-20 הראשונים בדירוג ה-ATP.
באוטיסטה אגוט ניצח שוב את המדורג הראשון ג'וקוביץ' במאסטרס מיאמי.  בווימבלדון של אותה שנה, הוא הגיע לרבע הגמר השני שלו בתחרויות מייג'ור אחרי ניצחונות על פיטר גוג'ובצ'יק, סטיב דארסיס, המדורג 9 בעולם קארן חצ'אנוב ובנואה פייר. הוא היה השחקן היחיד בטורניר שלא הפסיד מערכה בדרך לרבע הגמר. אף על פי שהפסיד במערכה הראשונה שלו ברבע הגמר, באוטיסטה אגוט ניצח את גידו פלה בארבע מערכות והעפיל לחצי גמר הגראנד סלאם הראשון שלו. עם זאת, הוא הפסיד במעמד הזה לג'וקוביץ' בארבע מערכות.
בעקבות שתי הופעות רבע גמר רצופות באירועי המאסטרס של מונטריאול וסינסינטי, הוא עלה לעשירייה הראשונה בעולם בפעם הראשונה בקריירה שלו.
קריירה > 2020

באוטיסטה אגוט פתח את השנה עם אליפות אוסטרליה הפתוחה 2020 בתור המדורג התשיעי, שם ניצח את פליסיאנו לופז ומייקל מומה לפני שהפסיד למרין צ'יליץ' בחמש מערכות בסיבוב השלישי, שחזור הסיבוב הרביעי מהשנה שעברה. הוא הפסיד בסיבוב השני ברוטרדם לפבלו קרניו בוסטה ובסיבוב הראשון בדובאי ליאן-לנארד סטרוף.
כשהיה מדורג במקום ה-8 בסינסינטי מאסטרס, הוא הגיע לחצי הגמר, גבר על המדורג 11, קארן חצ'אנוב והמדורג 3 דנייל מדבדב, לפני שהפסיד לנובאק ג'וקוביץ' בשלוש מערכות.
באליפות ארצות הברית הפתוחה 2020, באוטיסטה אגוט דורג שוב במקום ה-8. הוא ניצח את טניס סנדגרן, מה שהיה הניצחון ה-300 בקריירה שלו,  ואת מיומיר קמנוביץ' לפני שהודח בסיבוב השלישי על ידי ואסק פוספיסיל הקנדי.
קריירה > 2021

באוטיסטה אגוט העפיל לשני גמרים בעונת המשטח קשה המוקדמת במונפלייה ובדוחה, שם הפסיד לדויד גופן וניקולוז באסילאשווילי בהתאמה.   כדי להגיע לגמר בדוחה, באוטיסטה אגוט ניצח את שני השחקנים המובילים, דומיניק תים ואנדריי רובליוב. זו הייתה הפעם הראשונה שבה הוא ניצח שני שחקנים מהטופ 10 בטורניר בודד.
כשהיה המדורג השמיני, הוא הגיע לסיבוב הרביעי באליפות ווימבלדון 2021 כשעבר את ג'ון מילמן, מיומיר קצ'מוביץ' ודומיניק קופפר לפני שהפסיד לדניס שפובלוב, שהעפיל לבסוף לחצי הגמר.
קריירה > 2022

באוטיסטה אגוט מילא תפקיד מרכזי בגביע ה-ATP של ספרד לשנת 2022, כשניצח בכל שלושת משחקי היחידים שלו בשלב הבתים. לאחר מכן הוא ניצח את הוברט הורקאץ' הפולני בחצי הגמר ב-3 מערכות כדי להוביל את ספרד לגמר. בגמר, באוטיסטה אגוט הפסיד במשחק המכריע לפליקס אוז'ה-אליאסים וקנדה זכתה בתואר.
באוטיסטה אגוט הגיע שוב לגמר אליפות קטר הפתוחה 2022 בדוחה ושיחק שוב מול ניקולוז באסילאשווילי.  הוא נקם בו על ההפסד בשנה שעברה וזכה בתואר בדוחה בפעם השנייה ובתואר העשירי שלו בקריירה.
חיים אישיים

כינויו של באוטיסטה אגוט הוא "באטי". אביו, חואקין, כדורגלן לשעבר ובנקאי, מת בנובמבר 2019 במהלך טורניר גביע דייוויס; אמו, אסתר, שמתה במפתיע במאי 2018, הייתה בעלת חנות בגדים בקאסטלון דה לה פלאנה. באוטיסטה אגוט התחיל לשחק טניס בגיל חמש כשאמו רשמה אותו לשחק בסופי השבוע. החבטה האהובה עליו היא חבטת כף היד שלו. האלילים שגדל עליהם היו חואן קרלוס פררו ודויד פרר.
מעבר לטניס, הוא נהנה מרכיבה על סוסים (בבעלותו שבעה סוסים) ולעסוק בענפי ספורט שונים. הוא שיחק כדורגל בוויאריאל עד שהיה בן 14 כשהחליט להתמקד בקריירת הטניס שלו.
באוטיסטה אגוט נשוי לאנה בודי טורטוסה. בני הזוג התחתנו ב-30 בנובמבר 2019.  ילדם הראשון, בשם רוברטו, נולד בספטמבר 2020.
הערות שוליים

↑  "Australian Open: Juan Martín del Potro knocked out by Roberto Bautista Agut". theguardian. 16 בינואר 2014. נבדק ב-24 בינואר 2017. {{cite web}}:  (עזרה)
↑  "Mutua Madrid Open: Nadal finds Nishikori in the final". ubitennis. 11 במאי 2014. נבדק ב-24 בינואר 2017. {{cite web}}:  (עזרה)
↑  "Bautista Agut, Vandeweghe win". sportinglife. נבדק ב-24 בינואר 2017. {{cite web}}:  (עזרה)
↑  "News; Tennis". ATP World Tour. נבדק ב-21 בינואר 2017. {{cite web}}:  (עזרה)
↑  "ATP Mercedes Cup: Roberto Bautista Agut beats Lukas Rosol to lift title". Sky Sports. 13 ביולי 2014. נבדק ב-21 בינואר 2017. {{cite web}}:  (עזרה)
↑  "News; Tennis". ATP World Tour. בספטמבר 2014. נבדק ב-21 בינואר 2017. {{cite web}}:  (עזרה)
↑  ATP World Tour (2014). "News; Tennis". ATP World Tour. נבדק ב-21 בינואר 2017. {{cite web}}:  (עזרה)
↑  "Djokovic Sees Off Bautista Agut". ATP World Tour. 6 בספטמבר 2015. נבדק ב-6 בספטמבר 2015. {{cite news}}:  (עזרה)
↑  "Shanghai Masters 2016: Season in doubt as Tomic retires early again". SMH. 12 באוקטובר 2016. נבדק ב-21 בינואר 2017. {{cite web}}:  (עזרה)
↑  "Biggest Title Yet! Bautista Agut Wins Dubai". ATP Staff. 3 במרץ 2018. נבדק ב-8 בינואר 2019. {{cite news}}:  (עזרה)
↑  "Bautista Agut Holds off Berdych to Claim Qatar Open". tennis.com. נבדק ב-24 בינואר 2019. {{cite web}}:  (עזרה)
↑  "Marathon man Bautista Agut sends Cilic packing". theage.com. 20 בינואר 2019. נבדק ב-24 בינואר 2019. {{cite web}}:  (עזרה)
↑  Gabelich, Josh (22 בינואר 2019). "Australian Open 2019: Stefanos Tsitsipas through to semi-final after beating Roberto Bautista Agut". נבדק ב-24 בינואר 2019. {{cite news}}:  (עזרה)
↑  "Djokovic stunned by Bautista Agut in Miami". sport24.co.za. נבדק ב-9 ביולי 2019. {{cite web}}:  (עזרה)
↑  "Bautista Agut Makes Top 10 Debut". ATP Tour. נבדק ב-21 באוגוסט 2019. {{cite web}}:  (עזרה)
↑  "Roberto Bautista Agut Wins Tennys Sandgren Battle, Earns Milestone Victory | ATP Tour | Tennis".
↑  "Goffin beats Bautista Agut to win Open Sud de France title". The Washington Post. 1 במרץ 2021. נבדק ב-14 במרץ 2021. {{cite news}}:  (עזרה)
↑  "Basilashvili beats Bautista Agut to win Qatar Open". The Washington Post. 14 במרץ 2021. נבדק ב-14 במרץ 2021. {{cite news}}:  (עזרה)
↑  "Bautista Agut tops Khachanov to set rematch with Basilashvili in Doha". 18 בפברואר 2022. {{cite web}}:  (עזרה)
↑  Hazar Kilani, Bautista Agut beats Basilashvili and secures 2022 Qatar ExxonMobil Open, Doha News | Qatar, ‏2022-02-20 (באנגלית אמריקאית)
↑  https://www.atptour.com/en/news/bautista-agut-basilashvili-doha-2022-final
↑  "Bio". ATP Tour. נבדק ב-20 בינואר 2019. {{cite news}}:  (עזרה)
↑  "Bautista Agut Gets Married In Spain". atptour.com. 30 בנובמבר 2019. נבדק ב-26 בינואר 2021. {{cite news}}:  (עזרה)
↑  "Bautista Agut & Wife Welcome First Child". atptour.com. 16 בספטמבר 2020. נבדק ב-26 בינואר 2021. {{cite news}}:  (עזרה)
באוטיסטה אגוט באליפות וימבלדון2013
באוטיסטה אגוט בטורניר ולנסיה 2013.
באוטיסטה אגוט באליפות ארצות הברית הפתוחה, 2012
קווין פריזנביכלר

קווין פריזנביכלר (בגרמנית: Kevin Friesenbichler; נולד ב-6 במאי 1994) הוא כדורגלן אוסטרי המשחק כחלוץ בקבוצת ריגה פוטבולה סקולה.
קריירת מועדונים

כיליד העיירה וייז, פריזנביכלר הצטרף לקבוצת הילדים של המועדון המקומי SC וייז בגיל 5. ב-2008, עבר למחלקת הנוער של אוסטריה וינה הבכירה. אחרי שנה אחת בווינה, עבר למחלקת הנוער של אדמירה מודלינג. לאחר עונה אחת בלבד, ב-2010, עזב את אוסטריה לאחר שעבר לקבוצת הנוער של מועדון הפאר הגרמני באיירן מינכן. באיירן שילמה עבורו סכום גבוה יחסית לשחקן בן 16, כאשר רכשה את שורותיו תמורת 500,000 אירו. בקבוצת הנוער של באיירן מינכן עד גיל 19, כבש 27 שערים ב-37 הופעות.
אחרי 3 עונות ומספרים איכותיים בקבוצות הנוער, פריזנביכלר קודם לקבוצת המשנה הבוגרת של המועדון, ששיחקה בליגות הנמוכות החצי-מקצועניות בגרמניה. לאחר עונה ראשונה פושרת, פרץ בעונתו השנייה בקבוצה בכירה, 2013-2014, כבש 15 שערים ב-22 משחקי ליגה, כאשר באיירן ב' סיימה בראשות טבלת הליגה הגרמנית הנמוכה. ב-22 במאי 2014, עבר לאלופת ליגת העל הפורטוגלית דאז, בנפיקה ליסבון בהעברה חופשית. ב-26 ביולי 2014, הוא כבש את שערו הראשון בפורטוגל, במשחק הבכורה שלו עבור קבוצת המילואים של בנפיקה בו ניצחה 4-3 את קבוצת המילואים של המועדון ההולנדי אייאקס אמסטרדם.
ב-22 באוגוסט 2014, אחרי חודשיים בלבד בבנפיקה, פריזנביכלר הושאל למועדון הפולני לכיה גדנסק, למשך עונה אחת. משחקו הראשון בפולין, היה גם למשחק הבכורה המקצועני הראשון שלו ונערך ב-31 באוגוסט 2014, בתיקו 3-3 מול רוך חוז'וב, בו כבש גם את אחד משערי קבוצתו החדשה.
ב-22 ביולי 2015, פריזנביכלר הושאל לקבוצת נעוריו, אוסטריה וינה. משחקו הראשון בבונדסליגה האוסטרית עבור קבוצת נעוריו, שוחק ב-2 באוגוסט 2015, בניצחון 3-1 מול ריינדורף אלטאך. לאחר שנה בדיוק, נחתמה עסקת השאלה לעונה נוספת בקבוצה האוסטרית. ב-1 ביולי 2017, עבר רשמית לקבוצה. בשנת 2019 הושאל לוולפסברג.